REGOLAMENT TAL-KUMMISSJONI (KE) Nru 242/2009
tal-20 ta’ Marzu 2009
li jemenda r-Regolament tal-Kunsill (KE) Nru 1183/2005 li jimponi ċerti miżuri restrittivi speċifiċi diretti kontra persuni li qed jaġġixxu kontra l-embargo tal-armi rigward ir-Repubblika Demokratika tal-Kongo
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1183/2005 li jimponi ċerti miżuri speċifiċi restrittivi diretti kontra persuni li jaġixxu bi ksur tal-embargo tal-armi fir-rigward tar-Repubblika Demokratika tal-Kongo (1), u partikolarment l-Artikolu 9(1)(a) tiegħu,
Billi:
(1)
L-Anness I għar-Regolament (KE) Nru 1183/2005 jelenka l-persuni naturali u legali, l-entitajiet u l-korpi koperti bl-iffriżar ta' fondi u ta' riżorsi ekonomiċi taħt ir-Regolament.
(2)
Fis-7 ta’ Novembru 2007, fis-26 ta’ Novembru 2008 u fis-16 ta’ Diċembru 2008, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti ddeċieda li jemenda d-dejta dwar 19-il persuna fil-lista tal-persuni, l-entitajiet u l-korpi li għalihom għandu japplika s-sekwestrar ta' fondi u riżorsi ekonomiċi. Fl-24 ta’ April 2008, il-Kummissjoni neħħiet persuna mill-lista msemmija u fit-3 ta’ Marzu 2009 iddeċidiet li żżid erba’ persuni ma’ dik il-lista. L-Anness I għandu għalhekk jiġi emendat f’dan is-sens.
(3)
Biex jiġi żgurat li l-miżuri previsti f'dan ir-Regolament ikunu effettivi, dan ir-Regolament għandu jidħol fis-seħħ immedjatament,
ADOTTAT DAN IR-REGOLAMENT:
Artikolu 1
L-Anness I li jinsab mar-Regolament (KE) Nru 1183/2005 huwa sostitwit bl-Anness li jinsab ma' dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u applikabbli direttament fl-Istati Memebri kollha.
Magħmul fi Brussell, 20 ta’ Marzu 2009.